Cerere de decizie preliminară introdusă de Conseil d'État (Franța) la 18 iunie 2024 – Galerie Karsten Greve/Ministère de l'Économie, des Finances et de la Souveraineté industrielle et numérique
(Cauza C-433/24, Galerie Karsten Greve)
Limba de procedură: franceza
Instanța de trimitere
Conseil d'État
Părțile din procedura principală
Recurentă: Galerie Karsten Greve
Intimat: Ministère de l'Économie, des Finances et de la Souveraineté industrielle et numérique
Întrebările preliminare
Dispozițiile articolului 316 alineatul (1) litera (b) din Directiva din 28 noiembrie 20061 coroborate cu cele ale articolului 311 alineatul (1) punctul 2 și cu cele ale părții A din anexa IX la aceasta trebuie interpretate în sensul că se opun ca o persoană juridică precum o societate să fie considerată, în sensul și în vederea aplicării acestor dispoziții, drept „autorul” unui tablou?
În cazul unui răspuns negativ la prima întrebare, ce criterii trebuie luate în considerare pentru a admite că o persoană juridică precum o societate poate fi considerată, în sensul și în vederea aplicării acelorași dispoziții, drept „autorul” unui tablou (cum ar fi, în cazul unei societăți, supunerea societății la un regim juridic special, deținerea de către persoana fizică care a pictat tabloul a întregului capital social al societății sau a unei părți a acestuia, exercitarea de către această persoană a unei funcții de conducere în cadrul societății etc.)?
____________
1 Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (JO 2006, L 347, p. 1, Ediție specială, 09/vol. 3, p. 7).